《虎林漫成四首同吴愧庵作 其三》
清代·潘柽章

圜土初经二月春，薰风又到系维身。流萤夜度绨袍冷，采蕨朝供麦饭新。

敢望左骖归越石，还期长佩拟灵均。多情最是他乡侣，闲谱龟兹慰苦辛。

作者简介：（1626—1663）明末清初江南吴江人，字力田，一字圣木。潘耒子。明诸生。专精史事，曾著《国(明)史考异》，顾炎武服其精审。以南浔庄氏《明史》狱遇祸。有《明史乐府》、《观复草庐剩稿》。